cyanic-selkie/wikianc huggingface dataset:
GoldenEye
Filem ini mendapat pendapatan kasar di seluruh dunia sebanyak US$350.7 juta, jauh lebih baik berbanding filem Dalton, tanpa mengambil kira inflasi. Sesetengah pengkritik melihat filem ini sebagai pemodenan siri ini, dan merasakan Brosnan merupakan peningkatan berbanding yang sebelumnya. Filem ini turut menerima pencalonan anugerah "Pencapaian Terbaik dalam Kesan Khas" dan "Bunyi Terbaik" dari Akademi Seni Filem dan Televisyen British.
Nama "GoldenEye" merupakan penghormatan kepada pencipta James Bond, Ian Fleming. Semasa bekerja untuk Perisikan Tentera Laut British sebagai komander leftenan, Ian Fleming telah bekerjasama dengan OSS Amerika untuk memantau perkembangan di Sepanyol selepas Perang Saudara Sepanyol dalam satu operasi yang diberi nama kod Operasi Goldeneye. Fleming menggunakan nama operasinya bagi rumahnya di Oracabessa, Jamaica.
Pelakon
Filem GoldenEye ini turut disertai oleh beberapa orang pelakon terkenal, antaranya adalah Pierce Brosnan, Sean Bean, Izabella Scorupco.
German for Kids
Plot
Elias, 9 tahun, dan bapanya berjalan ke Berlin sebelum beliau hilang. Inilah permulaan kepada perjalanan yang mencabar buat Elias dan masalah terbesar dia adalah tidak tahu berbahasa Jerman. Ramai yang membantu dia dan mengajar dia berbahasa Jerman secara asas. Elias belajar untuk memperkenalkan dirinya, meluahkan perasaan, nama-nama makanan, abjad, nombor dan sebagainya.
Pelancaran
German for Kids mula ditayangkan di Berlin pada 28 November 2011.
Syarikat penerbitan Lingua-Video.com melancarkan filem dalam bentuk DVD - lesen untuk pendidikan - bersama-sama 9 lagi filem pendek pendidikan pada November 2011.
Tuan Rumah Pembantu Rumah (novel)
Tuan Rumah Pembantu Rumah ialah novel 2011 oleh penulis novel Malaysia, Ana Sofiya. Novel ini diterbitkan pada 22 April 2011 oleh Fajar Pakeer. Ia telah diadaptasikan sebagai sebuah siri drama oleh TV3 pada 2015.
Sinopsis
"Saya tak ada alasan. Saya tak boleh nak elak. Dah saya rasa macam tu, nak buat macam mana. Awak ingat, hati manusia ni boleh dikawal ke? Ada remote control untuk on, off... Hmm?”
Kata orang, jangan terlampau membenci, nanti akhirnya cinta yang akan diperolehi. Jangan terlampau percaya, nanti merana jiwa.
Sungguh Emir Jihan tidak mengerti, mengapa daripada usikan boleh lahirnya satu rasa yang cukup pelik dalam hatinya. Kenapa sebelum itu, dia tidak pernah rasakan perasaan yang sehebat itu menampar dadanya? Dia jadi bertambah haru jika sehari tidak melihat wajah itu menjadi merah menyala.
Intan Asha Areen, entah dari mana datangnya. Identiti gadis itu langsung tidak diketahui. Hanya yang pasti, dia maid baru dalam vila keluarga Emir Jihan. Dia membawa gayanya tersendiri, mampu menarik hati semua penghuni vila.
Ada rasa yang berbeza timbul dalam diri Emir Jihan dan Intan Asha Areen. Tapi, apa? Adakah rasa itu boleh dipanggil cinta? Kedua-duanya bingung untuk merungkaikannya. Apa yang pasti, kedua-duanya dalam usaha untuk mengerti. Namun, mampukan ia dimengertikan dengan munculnya Taufeeq Badree dan Hanni? Juga krisis identiti Indrian Dani yang mencurigakan.
Akan bersatukah rasa yang bermain di hati Emir Jihan dan Intan Asha Areen? Akan mengertikah mereka berdua dengan perasaan masing-masing? Siapa pula Taufeeq Badri dan Hanni? Krisis identiti Indrian Dani akan dirungkaikah? Adakah tuan rumah dan pembantu rumah bisa mengangkat bendera putih dan mengumumkan kedamaian serta menrungkai semua yang terjadi?
Keluaran dan legasi
Tuan Rumah Pembantu Rumah dikeluarkan pada 2011 oleh Fajar Pakeer. Pada tahun 2014, novel ini telah diadaptasikan ke siaran TV melalui drama waktu perdana di Slot Iris bermula 31 Mei di TV3, dibintangi oleh Nad Zainal, Zoey Rahman, Ramona Zamzam, Hisyam Hamid dan Syafiq Kyle.
Sinalau bakas
Sinalau bakas berasal daripada perkataan "bakas" yang bermakna babi hutan dan "sinalau" yang bermakna salai dalam bahasa Dusun merupakan sejenis makanan tradisi masyarakat Dusun di Sabah. Ia banyak dijual di tepi jalan di Tamparuli, Kundasang, Tambunan, Kota Belud, Ranau, Keningau dan Telupid di mana banyak suku Dusun tinggal.
Pautan luar
http://www.choiyen.com/sinalau-bakas-sabah/
Ibn Malik
Ibn Mālik, Abū ʻAbd Allāh Djamāl Al-Dīn Muhammad (ابن مالك، محمد بن عبد الله) (c. 600 AH – 672 AH / c. 1204 – 22 Februari 1274) ialah seorang ahli tatabahasa Arab yang lahir di Jaén. Selepas meninggalkan al-Andalus lalu menuju ke Asia Barat, beliau beralih kepada mazhab Syafii, dan mengajar bahasa Arab dan sastera Arab di Halab dan Hamāt, sebelum akhirnya menetap di Damsyik, tempat beliau memulakan tempoh paling produktif dalam hayat beliau. Beliau adalah mahaguru di Madrasah Adiliah. Reputasi beliau dalam sastera Arab dikukuhkan oleh karya beliau, al-Khulāsah al-alfiyyah (dikenali juga dengan nama ringkas Alfiyah), gubahan puisi tatabahasa Arab, dengan sekurang-kurangnya sebanyak 43 ulasan ditulis tentangnya.
Rujukan
Fleisch, H. Ibn Mālik in The Encyclopaedia of Islam, 2nd Edition. CD-ROM Edition v 1.0. (Leiden: Brill, 1999).
Stand by Me (filem)
Filem Stand by Me (bahasa Melayu harafiah Berdiri Sebelah Saya ) merupakan sebuah filem berbahasa Inggeris yang mula ditayangkan pada tahun 1986.
Filem Stand by Me ini telah dihasilkan di bawah arahan pengarah Rob Reiner.
Pelakon
Filem Stand by Me ini turut disertai oleh beberapa orang pelakon terkenal, antaranya adalah Wil Wheaton, River Phoenix, Corey Feldman.
Ringkasan
Selepas kematian salah seorang sahabatnya, seorang penulis menceritakan perjalanan zaman kanak-kanaknya bagi mencari mayat seorang budak yang hilang.
Ketua Turus Pertahanan (Perancis)
Ketua Turus Angkatan Tentera ((C)hef d'(É)tat-(M)ajor des (A)rmées, akronim: C.E.M.A.) adalah ketua markas turus am Angkatan Tentera Republik Perancis dan merupakan pegawai kanan utama tentera yang bertanggungjawab bagi hal ehwal Angkatan Tentera Perancis, memastikan pengendalian semua operasi ketenteraan (dibawah simpanan aturan tertentu dengan pencegahan nuklear).
Jawatan ini sekarang disandang oleh Général d'armée François Lecointre.
Fungsi
Ketua Turus Angkatan Tentera mempunyai dua peranan:
Beliau bertanggungjawab bagi :
Autoriti
Ketua Turus Angkatan Tentera mempunyai autoriti ke atas:
Keempat-empat Ketua ini merupakan Jawatankuasa Ketua Turus, dipengerusikan olen Menteri. CEMA di bantu oleh Mejar Jeneral Angkatan Tentera (Major Général des Armées), seorang pegawai kanan Angkatan Tentera Perancis, yang akan menggantikannya jika diperlukan.
Disamping itu, secara langsung dibawah autoriti CEMA adalah :
Hull House
Hull House merupakan sebuah penempatan di Chicago, Illinois yang telah diasaskan oleh penerima Hadiah Keamanan Nobel 1931, Jane Addams dan Ellen Gates Starr. Ia telah dibina pada tahun 1856, dan hanya dinamakan Hull House pada tahun 1889. Ia dibina untuk membantu pendatang dari Eropah yang datang ke Amerika Syarikat. Kini ia menjadi muzium di bawah Universiti Illinois di Chicago.
Suami Sebelah Rumah (novel)
Suami Sebelah Rumah ialah novel 2014 oleh penulis novel Malaysia, Ana Sofiya. Novel ini diterbitkan pada April 2014 oleh Fajar Pakeer. Ia telah diadaptasikan sebagai sebuah siri drama oleh TV3 pada 2015.
Sinopsis
Disebabkan pengantin lelakinya lari pada hari pernikahan mereka, Eryna buat kerja gila. Amar, doktor nerd anak jiran sebelah rumah, dilamarnya.
“Amar, sudi tak awak ambil saya jadi isteri awak? Kita kahwin. Boleh?”
Tentulah Amar sudi! Yang ajak dia menikah itu ialah Eryna, gadis idamannya. Gadis yang dicintainya sejak sekian lama! Gila nak tolak? Namun...
Rick Astley
Awal hidup
Minat nyanyiannya mula berputik semasa berusia 10 tahun semasa terlibat dalam suatu koir gereja. Beliau turut telribat dalam seberapa kugiran semasa persekolahannya sebagai pemain dram. Beliau menghabiskan persekolahannya bekerja sebagai seorang pemandu dalam syarikat perkebunan milik ayahnya sambil bekerja sebagai pemain dram di kelab-kelab malam.
Cristela Alonzo
Cristela Alonzo (lahir 6 Januari 1979) ialah seorang pelawak, pelakon, penulis dan penerbit Amerika Syarikat, yang mencipta dan membintangi sitkom ABC Cristela. Ini menjadikannya wanita Latina pertama yang mencipta, memnerbitkan, menulis dan membintangi komedi wanita perdana AS miliknya sendiri.
Rick Astley
Menandatangani dengan Stock Aitken Waterman
Pada tahun 1985, Astley membuat persembahan sebagai pemain dram dengan band soul bernama FBI, dengan Morris pada gitar. Mereka adalah kumpulan muzik tempatan yang terkenal menulis dan mempersembahkan muzik mereka sendiri, bergembira di pub dan kelab. Apabila penyanyi utama FBI meninggalkan kumpulan itu, dan Morris pergi untuk menumpukan perhatian pada kerjayanya dalam dandanan rambut, Astley menawarkan diri untuk menjadi vokalis utama. Ini adalah apabila dia disedari oleh penerbit rekod Pete Waterman, yang memujuknya untuk datang ke London untuk bekerja di studio rakaman Pete Waterman Limited (PWL), dengan RCA Records menerbitkan rekodnya. Di bawah bimbingan pasukan produksi Mike Stock, Matt Aitken dan Pete Waterman, yang dikenali sebagai Stock Aitken Waterman (SAW), Astley telah diajar tentang proses rakaman dan dipersiapkan untuk kerjaya masa depannya, kononnya bermula sebagai "budak tehl studio rakaman. Alasan untuk Astley diupah sebagai "tape op" adalah untuk mengatasi rasa malunya. SAW juga mengupah kebanyakan FBI, termasuk Morris sebagai gitaris/penulis lagu.
Suami Sebelah Rumah (novel)
Sinopsis
Amar nekad. Hati Eryna perlu dicuri sebelum Azlan kembali menagih kasih. Kerana itu, dia memilih untuk menjadi jiran sebelah rumah isterinya. Konon, senang dia hendak mengurat dan mengushar Eryna. Malangnya, bukan Eryna yang jatuh hati tetapi Anis, teman serumah isterinya itu.
Rick Astley
Kejayaan
Single pertamanya ialah "When You Gonna", dikeluarkan sebagai kolaborasi dengan Lisa Fabien, dan diterbitkan oleh Phil Harding dan Ian Curnow.
Suami Sebelah Rumah (novel)
Sinopsis
Suami sebelah rumah Eryna memanglah pandai mengambil hati. Sentiasa berusaha untuk memikatnya. Jadi, sebelum Amar disambar Anis, kawan serumah yang dah terpikat tahap serius tak peduli apa... Eryna perlu buat keputusan!
Rick Astley
Kejayaan
Tawaran solo pertama Astley ialah "Never Gonna Give You Up", dirakam pada Hari Tahun Baru 1987, dan dikeluarkan lapan bulan kemudian, pada bulan Ogos. Walaupun penerbitnya pada mulanya tidak berminat dengan lagu itu, suara Astley yang kaya dan dalam digabungkan dengan dance-pop menjadikan lagu itu berjaya serta-merta, menghabiskan masa lima minggu di bahagian atas carta British dan menjadi lbest selling" yang tertinggi tahun itu. Lagu itu juga merupakan hit nombor satu di seluruh dunia, mendahului carta di 24 negara lain, termasuk AS, Australia, dan Jerman Barat.
Salman Aristo
Salman Aristo (lahir 13 April 1976) ialah seorang penulis skrip dan pengarah filem Indonesia terkenal dengan hasil kerjanya dalam Ayat-Ayat Cinta, Laskar Pelangi, Garuda di Dadaku, dan Sang Penari.
Suami Sebelah Rumah (novel)
Sinopsis
Kedatangan ibu bapa masing-masing menimbulkan huru hara. Banyak soalan yang perlu dijawab andai mereka tahu Eryna dan Amar tinggal berasingan. Tapi, kalau tiba-tiba Eryna masuk ke dalam rumah Amar, tentulah Anis akan kecoh satu dunia! Dalam kemelut, Azlan menambah resah hati Eryna dengan meminta sedikit ruang untuk hatinya bertapak semula. Begitu juga dengan kehadiran Doktor Wani yang tak jemu mencanang di hospital yang Doktor Amar itu dia yang punya.
“Belum jatuh cinta dengan saya lagi?” ~ Amar
Soalan itu untuk siapa sebenarnya? Eryna, Anis atau Doktor Wani yang obses pada suami sebelah rumah dia? Ah, Eryna keliru sudah!
Keluaran dan legasi
Suami Sebelah Rumah dikeluarkan pada 2014 oleh Fajar Pakeer. Pada tahun 2015, novel ini telah diadaptasikan ke siaran TV melalui drama waktu perdana di Slot Iris bermula 2 Mac di TV3, dibintangi oleh Izzue Islam, Ayda Jebat, Nazrief Nazri dan Zulin Aziz.
Rick Astley
Kejayaan
Single seterusnya Astley ialah "Whenever You Need Somebody", yang dikeluarkan pada bulan Oktober. Single itu ialah lagu Stock Aitken Waterman yang dikitar semula, yang pada asalnya dirakam oleh O'Chi Brown pada tahun 1985, yang dikatakan oleh Stock telah dibangkitkan dalam tergesa-gesa untuk mengumpulkan bahan susulan yang kukuh berikutan kejayaan besar global Astley yang tidak dijangka.
Pada November 1987, album Whenever You Need Somebody, yang mengandungi empat lagu yang ditulis oleh Astley, mencapai nombor satu di UK dan Australia dan No. 10 di AS. Ia telah disahkan 4× Platinum di UK dan Kanada, dan 2× Platinum di AS.
Keluaran single keempat Astley ialah "Together Forever" (1988), mencapai No. 2 di UK. Ia telah dinafikan tempat teratas oleh penampilan sulung Kylie Minogue "I Should Be So Lucky", yang mencapai No. 1 berikutan peranannya yang berjaya sebagai Charlene Robinson dalam Neighbours. "Together Forever" lebih berjaya di AS, mendahului carta, menjadikannya pendahulu carta AS kedua dan terakhirnya.
Keluaran kelima dan terakhirnya daripada album sulungnya ialah "It Would Take a Strong Strong Man". Ia adalah lagu yang lebih menyentuh hati daripada keluarannya yang lain, dan ditujukan terutamanya untuk pasaran Amerika Utara. Ia tidak dikeluarkan di Britain. Ia adalah satu lagi kejayaan, mencapai No. 10 di US Billboard Hot 100 dan No. 1 di Kanada. Sepanjang tempoh antara keluaran sulungnya dan single kelimanya, Astley mengatasi setiap artis lain di dunia.
Pada Disember 1989, Astley memulakan jelajah dunia pertamanya, melawat 15 negara termasuk UK, AS, Australia, dan Jepun. Menjelang akhir lawatan, dia bosan dengan akhbar negatif dan mahu meneroka laluan alternatif sebagai pemuzik. Dia meninggalkan Stock Aitken Waterman dan RCA Records membeli kontraknya dengan PWL.
Menjelang tahun 1990, Astley memutuskan untuk meninggalkan hari-hari tarian-pop di belakangnya, bergerak ke arah semangatnya, jiwanya. Peralihan dalam genre muzik ini menyebabkan dia menukar imejnya, mengabaikan penampilan budak sebelah, memanjangkan rambutnya, dan menampilkan dirinya sebagai seorang pemuzik yang matang dan bersemangat.
Dia mencapai satu lagi kejayaan besar dengan balada 1991 "Cry for Help", yang mencapai No 7 di UK dan AS. Dua lagi single dari Free tidak begitu berjaya.
Album seterusnya, Body and Soul, dikeluarkan pada tahun 1993, dan sebahagian besarnya adalah album Adult Contemporary. Pada masa album itu dikeluarkan, Astley telah memutuskan untuk bersara daripada industri muzik.
Persaraan
Astley memutuskan bersara pada 1993 berusia 27 tahun untuk menumpukan kepada hal keluarga sendiri, lagi-lagi dengan kelahiran seorang anak perempuan setahun sebelum itu; beliau juga mahu melepaskan tekanan hal pengurusan rakamannya semasa kerjaya awal ini.
Kemunculan semula dan kesohoran di Internet
Hampir 10 tahun selepas Body and Soul, Astley kembali ke industri musik, menandatangani perjanjian penerbitan bersama dengan Polydor dan mengeluarkan Keep It Turned On pada tahun 2001. Album ini menampilkan single "Sleeping", yang menjadi hit kelab kecil, terima kasih kepada satu set campuran semula daripada penerbit house AS Todd Terry. Keep It Turned On hanya dikeluarkan di Eropah.
Pada 2007, Astley menjadi masyhur tidak disangka berikutan fenomena helah mainan rickrolling yang tersebar menular di Internet di mana pengguna diumpan memainkan lagu "Never Gonna Give You Up" daripada pautan yang disangka merujuk perkara berlainan.
Kehidupan peribadi
Astley telah berkahwin dengan penerbit filem Lene Bausager sejak 2003. Mereka mempunyai seorang anak perempuan yang mempunyai ijazah sarjana dalam seni halus dan merupakan pereka taman. Astley bertemu Bausager ketika dia bekerja sebagai promoter dengan RCA pada tahun 1987, dan dia kini seorang penerbit filem. Dia dan isterinya tinggal di bandar Surrey Molesey, dan anak perempuannya tinggal di Denmark. Dia mengekalkan studio rakaman rumah dan mempunyai koleksi gitar.Dia tiada kaitan dengan penerbit muzik Jon Astley.
Salman Aristo
Dilahirkan di Jakarta, Aristo tertarik dengan filem pada usia muda, biarpun tidak menganggapnya sebagai kerjaya dalam industri selepas tamat belajar di universiti. Atas cadangan seorang rakannya, beliau menulis lakon layar pertama, Tak Pernah Kembali Sama. Dengan maklum balas terhadap skrip daripada pengarah Rudy Soedjarwo dan selepas tempoh bacaan, skrip yang berjaya, Aristo – pada ketika itu ialah pengulas filem untuk sebuah majalah – berkenalan dengan Hanung Bramantyo, yang memintanya menulis skrip mengenai brownies. Filem yang dihasilkan, menjadi kejayaan kritis, membolehkan Aristo menerima permintaan tinggi untuk penulisan skrip, termasuk beberapa adaptasi novel. Pada tahun 2010, beliau mengarahkan filem pertama, Jakarta Maghrib.
Aristo, yang berkahwin dengan rakan penulis skrip Ginatri S. Noer, telah dipengaruhi oleh penulis skrip Barat dan Indonesia, termasuk Woody Allen, Robert Altman, Richard Linklater, Richard Curtis, Arifin C. Noer, dan Asrul Sani. Beliau telah dicalonkan untuk tiga Anugerah Citra untuk penulisan skrip, biarpun belum memenanginya.
Pengaruh
Dalam temubual bersama The Jakarta Post, Aristo memetik Richard Curtis sebagai inspirasi utama; beliau berkata telah menonton filem-filem Curtis The Girl in the Café (2005). Beliau juga memetik Woody Allen, Richard Linklater dan Robert Altman sebagai pengaruh. Pengalamannya dalam bidang kewartawanan berkemungkinan telah mempengaruhi gaya pengarahannya.
Filemografi
Sebagai penulis kecuali jika dinyatakan.
Kosmologi Alkitab
thumb|250px|Allah menciptakan kosmos ([[Bible moralisée, Perancis, abad ke-13)]] Kosmologi Alkitab ialah konsepsi para penulis Alkitab mengenai kosmos sebagai entiti distruktur dan ditadbir, termasuk kosmogoni, kosmografi, pengertiannya dan takdirnya. Alkitab dibentuk selama berabad-abad, melibatkan banyak penulis, dan mencerminkan susunan berubah dari keyakinan agama. Akibatnya, kosmologinya tidak selalu konsisten. Tiada teks Alkitab yang benar-benar mewakili keyakinan dari seluruh Yahudi atau Kristian pada masa karya-karya tersebut ditulis. Kebanyakan hal yang tertulis dalam Perjanjian Lama hanya mewakili sejumlah kecil komuniti Israel kuno, anggota tradisi keagamaan Yudea akhir yang berpusat di Baitulmaqdis dan dicurahkan untuk pemujaan khusus kepada Yahweh.
Cahaya bumi
220px|thumb|Saat Bulan berada pada fasa sabit, sisi gelap didominasi oleh cahaya Bumi, sedangkan sisi lain oleh cahaya Matahari.
Cahaya Bumi ialah iluminasi redup sisi gelap permukaan Bulan oleh sinaran matahari yang dipantulkan dari permukaan Bumi dan awan. Fenomena ini juga dikenali sebagai sinar Bumi (lihat juga sinaran planet), cahaya pucat Bulan, atau "Bulan tua di pelukan bulan baru".
Fenomena ini paling baik diamati dari Bumi sebelum atau selepas bulan baru, ketika bulan berada pada fasa bulan sabit yang menipis (memudar atau antara bulan baru dan bulan penuh). Pada malam-malam ini, keseluruhan cakera bulan mudah dilihat. Kata yang relatif jarang digunakan ini terdapat juga di Oxford English Dictionary.
Istilah ini juga sesuai untuk pengamat di Bulan yang melihat Bumi selama malam bulan, atau untuk angkasawan di dalam pesawat ruang angkasa yang melihat ke luar jendela. Arthur C. Clarke menggunakannya dalam pengertian ini dalam novelnya Earthlight.
Pilihan raya negeri Sarawak 2021
Pilihan raya negeri Sarawak ke-12 akan diadakan pada 18 Disember 2021. 82 anggota Dewan Undangan Negeri Sarawak, dipilih di kawasan pilihan raya berseorangan yang menggunakan kaedah undian pemenang undi terbanyak. Pilihan raya dijalankan oleh Suruhanjaya Pilihan Raya Malaysia (SPR).
Latar belakang
Dewan Undangan Negeri Sarawak ke-18 pada mulanya terbubar pada 7 Jun 2021 dan sebuah pilihan raya perlu diadakan dalam tempoh 60 hari daripada tarikh tersebut. Walau bagaimanapun, pada 31 Julai, Yang di-Pertuan Agong, Sultan Abdullah mengisytiharkan Proklamasi Darurat diteruskan di Sarawak hingga 2 Februari 2022 susulan ancaman pandemik COVID-19, sekali gus menangguhkan pilihan raya negeri bagi tempoh berkenaan.
Kerajaan Negeri Sarawak telah berunding dan menasihatkan Yang di-Pertua Negeri Sarawak Abdul Taib Mahmud supaya memohon kelulusan daripada Yang di-Pertuan Agong agar menamatkan lebih awal Proklamasi Darurat yang diisytiharkan pada 2 Ogos.
Proklamasi Darurat di Sarawak telah diisytiharkan tamat pada 3 November dan menyaksikan DUN Sarawak secara automatiknya turut terbubar dan pilihan raya perlu diadakan dalam tempoh 60 hari dari tarikh tersebut.
Parti politik
Gabungan Parti Sarawak (GPS) telah ditubuhkan pada tahun 2018 oleh empat parti komponen Barisan Nasional (BN) Sarawak selepas kekalahan gabungan tersebut dalam pilihan raya umum Malaysia 2018. GPS yang kini merupakan blok ketiga terbesar di Dewan Rakyat dan membentuk kerajaan di negeri Sarawak, terdiri daripada Parti Pesaka Bumiputera Bersatu, Parti Rakyat Sarawak, Parti Demokratik Progresif dan Parti Rakyat Bersatu Sarawak (SUPP). Keempat-empat parti komponen bertanding menggunakan lambang yang sama.
Parti Sarawak Bersatu (PSB) yang merupakan penjenamaan kepada serpihan SUPP, Parti Rakyat Bersatu (UPP), dan Parti Bumi Kenyalang (PBK) membuat percubaan pertama bertanding dalam pilihan raya kali ini. Dalam pilihan raya sebelumnya, UPP bertanding sebagai calon terus BN.
Kerjasama baharu, Gagasan Anak Sarawak (GASAK) yang diasaskan pada September 2020 menggabungkan Parti Aspirasi Rakyat Sarawak (ASPIRASI), Parti Bansa Dayak Sarawak Baru (PBDSB) turut bertanding buat kali pertama.
Perikatan Nasional tidak meletak calon secara rasmi. Komponennya, Parti Pribumi Bersatu Malaysia (BERSATU) tidak bertanding, manakala Parti Islam Se-Malaysia (PAS) bertanding menggunakan lambang sendiri.
Ringkasan
<section begin="Results" /> ! rowspan=2 colspan=4 style="background-color:#E9E9E9;text-align:center;" | Parti ! rowspan=2 style="background-color:#E9E9E9;text-align:center;" |Calon ! colspan=2 style="background-color:#E9E9E9;text-align:center;" |Undi ! colspan=3 style="background-color:#E9E9E9;text-align:center;" |Kerusi ! style="background-color:#E9E9E9;text-align:center;" |Undi ! style="background-color:#E9E9E9;text-align:center;" |% ! style="background-color:#E9E9E9;text-align:center;" |Menang ! style="background-color:#E9E9E9;text-align:center;" |% ! style="background-color:#E9E9E9;text-align:center;" |+/–
<section end="Results" />
Filem Total Recall
Filem Total Recall (bahasa Melayu harfiah Ingat Semula Sepenuhnya) boleh merujuk pada:-
Navaratna
Navaratna (नवरत्न) ialah satu kata majmuk Sanskrit yang bermaksud "sembilan permata". Barang kemas yang direka menurut gaya ini mempunyai makna budaya yang penting dalam Hinduisme, Jainisme, Buddhisme, dan Sikhisme.
Pengiktirafan di Thailand
Di Thailand, Navaratna diiktiraf secara rasmi sebagai simbol suci dan diraja bagi raja. Anugerah tinggi yang dikurniakan raja dipanggil "Noppharat Ratchawaraphon" (the Ancient Auspicious Order of the Nine Gems).
Hiasannya terdiri daripada satu kelas (kesateria) tunggal. Tanda kebesarannya adalah:
Permata dan planet
Mendiang ahli nujum Thai Horacharn Thep Sarikabutr memberi makna sembilan permata ini dalam Parichad-Jataka (bab 2, ayat 21, mukasurat 35-36) yang diterjemahkan seperti berikut: "'Batu delima berkualiti tinggi dan tidak bercacat adalah permata bagi matahari, mutiara semula jadi adalah bagi bulan, batu karang merah adalah bagi Marikh, batu zamrud adalah Utarid, batu nilam kuning adalah untuk Musytari, berlian adalah bagi Zuhrah, batu nilam biru adalah bagi Zuhal, hesonit adalah bagi Rahu, dan baiduri bulan adalah bagi Ketu.'"
Bukti lanjut
Petikan ini yang dianggap ditulis oleh "Brihat Jatak" Sanskrit juga dipetik dalam "Mani-mala" mukasurat 575, ayat 79 oleh S.M. Tagore (1879), dan juga dalam "Jataka Parijata," kuno bab 2, seloka 21 yang disusun oleh Sri Vaidyanatha Dikshitar, माणिक्यं तरणेः सुजात्यममलं मुक्ताफलं शीतगोः माहेयस्य च विद्रुमं मरकतं सौम्यस्य गारुत्मतम देवेज्यस्य च पुष्पराजमसुराचार्यस्य वज्रं शनेः नीलं निर्मलमन्ययोश्च गदिते गोमेदवैदूर्यके
dan dibaca dalam Sanskrit yang ditransliterasikan seperti berikut: maaNikyaM taraNeH sujaatyamamalaM muktaaphalaM shiitagoH maaheyasya cha vidrumaM marakataM saumyasya gaarutmatama devejyasya cha puShparaajamasuraachaaryasya vajraM shaneH niilaM nirmalamanyayoshcha gadite gomedavaiduuryake
Terjemahan:
Susunan ikat
Ikat dan susunan tradisional sembilan permata ini dipamerkan dalam ilustrasi itu. Batu delima (yang mewakili matahari) sentiasa berada di tengah-tengah, dikelilingi (arah jam dari atas) oleh berlian, mutiara asli, marjan, hesonit, nilam biru, baiduri bulan, nilam kuning, dan zamrud. Ini adalah peletakan yang sama seperti Yantra Nava-graha.
Secara tradisinya, tiada permata selain batu delima atau spinel merah diletakkan di tengah-tengah susunan sembilan permata itu. Jika berbuat sedemikian dipercayai melawan aliran semulajadi. Disebabkan matahari adalah pusat sistem solar, permatanya ditempatkan pada jantung tangkal Navaratna.
Bagi contoh navaratna pada ikat kalung, lihat "Navaratna Sirikit" dari Thailand.
Ketulenan permata Navaratna
Dalam sloka di atas, perkataan sujatyam-amalam (sujati=berdarjat mulia, dan amala=tulen atau tidak bercacat sepenuhnya) adalah penting. Menurut kepercayaan orang Asia, hanya permata yang bersih dan berkualiti tinggi boleh dianggap bertuah.
Sokongan lanjut perkara ini kebanyakannya terlepas pandang imlak, dalam "Garuda Puranam," bab 68, ayat 17, ia dinyatakan oleh pengisah, Sri Suta Goswami: "'Permata yang tulen dan tidak bercacat memiliki kuasa bertuah yang mampu melindungi seseorang daripada syaitan, ular, racun, penyakit, tidakbalas berniat jahat, dan bahaya-bahaya lain, manakala batu yang bercacat mempunyai kesan sebaliknya.'"
Dan dari "Agni Purana," bab 246, slokas 7 dan 8: "'Permata yang bebas daripada semua kekotoran dan memancarkan kilauan dalaman tipikalnya seharusnya dipandang sebagai pembawa tuah; permata yang merekah, tidak berkilau, atau kelihatan kasar dan berpasir, tidak seharusnya digunakan langsung.'"
Dan dari karya Yogananda "Autobiography of a Yogi," bab 16: "'Sebagaimana sebuah rumah dapat dimuatkan dengan batang tembaga untuk menyerap kejutan kilat, begitu juga kuil badan dapat menerima kebaikan daripada pelbagai kaedah perlindungan. Zaman dahulu para yogi menemui bahawa logam yang tulen memancarkan cahaya bintang yang berkuasa melawan tarikan negatif planet. Pancaran elektrik dan magnet yang tidak ketara sentiasa tersebar di alam semesta [...] Permasalahan ini mendapat perhatian daripada para rishi; mereka menemui berguna bukan sahaja gabungan logam-logam, tetapi juga tumbuh-tumbuhan dan paling berkesan dalam semua permata tidak bercacat yang tidak kurang daripada dua karat. Kegunaan astrologi bagi tujuan perlindungan jarang dikaji dengan serius di luar India. Satu fakta yang kurang diketahui adalah bahawa permata, logam atau penyediaan tumbuhan yang sesuai tidak bernilai melainkan berat yang dikehendaki terjamin, dan melainkan kesemua agen pengubatan ini disapu pada kulit.'"
Nathan Söderblom
Lars Olof Jonathan Söderblom (15 Januari 1866 – 12 Julai 1931) merupakan paderi dari Sweden. Beliau merupakan Ketua Biskop Uppsala Gereja Sweden dari tahun 1914 sehingga 1931, dan menerima Hadiah Keamanan Nobel 1930.
Biografi
Söderblom di lahirkan di sebuah kampung, Trönö, (kini, Söderhamn Municipality, daerah Gävleborg). Bapa beliau merupakan seorang paderi.
Beliau mendaftar di Universiti Uppsala pada tahun 1883. Pada mulanya beliau tidak yakin apa yang hendak dipelajari, namun akhirnya beliau mengambil keputusan untuk mengikut jejak langkah bapanya menjadi paderi.Sekembalinya beliau dari Amerika Syarikat, beliau diangkat menjadi paderi pada tahun 1893.
Pada tahun 1892 dan 1893, Söderblom menjadi Timbalan Presiden dan Presiden Kesatuan Pelajar Uppsala yang pertama.
Pada tahun 1912, beliau menjadi professor pengajian agama di Universiti Leipzig. Pada tahun 1914, beliau dipilih menjadi Ketua Biskop Uppsala, iaitu ketua Gereja Sweden. Semasa Perang Dunia Pertama. beliau memanggil kesemua pemimpin Kristian untuk bekerja demi keamanan dan keadilan.
Beliau juga merupakan paderi di gereja yang selalu dikunjungi oleh Alfred Nobel dan beliau dihadiahkan Hadiah Keamanan Nobel pada tahun 1930.
Beliau telah meninggal dunia pada tahun 1931 di Uppsala, Sweden.
Star Trek Into Darkness
Star Trek Into Darkness (bahasa Melayu harafiah Laluan Bintang Ke Dalam Kegelapan ) ialah sebuah filem aksi fiksyen sains Amerika 2013 yang diarahkan oleh J. J. Abrams dan ditulis oleh Roberto Orci, Alex Kurtzman, dan Damon Lindelof. Ia adalah ansuran ke-12 dalam francais Star Trek dan sekuel kepada filem Star Trek 2009, sebagai yang kedua dalam siri filem yang dibut semula.
Filem Star Trek Into Darkness ini telah dihasilkan di bawah arahan pengarah J.J. Abrams.
Pelakon
Filem Star Trek Into Darkness ini turut disertai oleh beberapa orang pelakon terkenal, antaranya adalah Chris Pine, Zachary Quinto, Zoe Saldana.
Ringkasan
sELEPAS KREW Enterprise menjumpai kuasa menakutkan yang tdiak dapat dihentikan dalam organisasi mereka sendiri, Kapten Kirk memimpin pemburuan orang ke dunia zon perang bagi menangkap senjata pemusnah pukal seorang tunggal.
Padang Besar (kawasan persekutuan)
Padang Besar (P.001) merupakan sebuah kawasan persekutuan di Perlis, Malaysia, yang diwakili dalam Dewan Rakyat sejak tahun 1995.
Kawasan persekutuan ini diwujudkan daripada kawasan persekutuan Kangar semasa pembahagian semula kawasan pilihanraya pada 1994 dan memberikan mandat kepada seorang wakil rakyat yang dipilih melalui sistem pilihan raya.
Kawasan ini kini disandang oleh Rushdan Rusmi dari PN-PAS.
Demografi
Sumber:
Lim Ju-hwan
Lim Ju-hwan (juga dirumikan sebagai Im Joo-hwan ) (dilahirkan pada 18 Mei 1982) ialah seorang pelakon Korea Selatan. Dia dikenali kerana memegang watak-watak utama dalam drama TV Korea seperti Tamra, the Island (2009) dan Ugly Alert (2013).
Kehidupan awal
Ketika dia menjadi senior di sekolah tinggi, Lim menyertai kumpulan teater yang dipanggil Kwangto, singkatan bagi Kwangdae Tokkaebi yang merujuk pada penghibur dan momok tradisional di Korea, tempat dia pertama kali diperkenalkan dengan persembahan teater. Dia menonton kebanyakan persembahan teater yang dijalankan di sekolah tinggi, kolej dan teater di Daehakro, Broadway Seoul tempat teater-teater berkerumun di atas satu sama lain. Lim memegang watak pastor dalam The Good Doctor arahan Neil Simon dan memenangi anugerah persembahan terbaik di Festival Teater Remaja ke-4 pada tahun 2000. Dia juga mengarahkan teater, Pay Tuition Back, di festival sekolah. Dia sentiasa mengekalkan hubungan persahabatan yang baik dengan rakan pelakon Shin Dong-wook, yang dikenalinya pada masa itu.
Setelah menamatkan pelajaran di sekolah tinggi, Lim memulakan karier profesional dalam peragaan di The Men, sebuah agensi peragaan dan lakonan. Dia juga memasuki Daejin University bagi pengajian ijazah sarjana muda dan sarjana.
Karier lakonan
Lim membuat debut TV profesional pertamanya di Magic, yang ditayangkan di SBS pada tahun 2004, dan membuat debut filemnya di A Millionaire's First Love pada tahun 2006, diikuti oleh satu siri watak sokongan, terutamanya dalam The Snow Queen (2006) dan Boys Over Flowers (2009). Dia mendapat ulasan positif bagi persembahannya sebagai pelukis buta dalam episod 10 Auction House, satu siri TV 2007 yang berkisar dunia seni yang ditayangkan di MBC. Tetapi kejayaan cemerlangnya tiba pada watak utama pertamanya dalam siri MBC 2009 Tamra, the Island.
Episod 10 Auction House
Seperti dalam filem Amadeus, plot episod itu ialah konflik semulajadi antara pelukis jenius, Lee Ji-un yang dimainkan Lim, dan pelukis biasa, Park Min-kun yang dimainkan oleh Noh Yu-min. Ketika belajar melukis bersama-sama di sebuah institusi seni di bandar New York, Ji-un menaruh hati pada Min-kun. Kemudian Ji-un kehilangan penglihatan dan keluarga serta semua kenangan lampaunya dalam satu kemalangan kereta. Semasa tempoh ini, Min-kun membakar semua karya-karya Ji-un dan sebaliknya menyaingi semua itu di belakang Ji-un. Lukisan-lukisan asal Ji-un yang ditiru Min-kun dialu-alukan oleh pengkritik seni, yang membawa kemasyhuran dan kejayaan kepadanya. Pada akhirnya, nyatalah bahawa hilang ingatan Ji-un adalah palsu; dia berpura-pura berbuat demikian untuk membalas dendam terhadap orang tercintanya dan akhirnya meluahkan perasaan sebenarnya lama dihargai kepada Min-kun. Apabila mereka bertemu sesama sendiri di rumah Ji-un, rancangan itu mencapai klimak tegang, kerana seorang pengkritik memuji persembahan Lim yang kompleks. Dalam satu temuramah, Lim menyebutkan bahawa dia begitu terharu dengan ulasan pengkritik itu dan dengan serta merta berasa seram sejuk sebaik sahaja dia membacanya.
Tamra, the Island
Berlatarbelakangkan pulau Jeju, Haenam di Wilayah Jeolla Selatan (Tamranŭn Tota adalah nama lama Pulau Jeju), Tamra, the Island adalah bentuk hibrid drama TV yang menggabungkan komedi romantik dan fiksyen sejarah. Ia memaparkan hubungan antara orang Korea dengan orang asing di Joseon pada kurun ke-17. Cerita asal rancangan itu berdasarkan sebuah manhwa dengan judul yang sama yang ditulis oleh Jeong Hye-na. Motif utama buku itu diambil daripada tokoh sejarah, Hendrick Hamel, seorang penyimpan kira-kira di Syarikat Hindia Timur Belanda yang dijumpai hanyut di Jeju ketika menuju ke Jepun. Dari segi sejarah, Hamel dianggap orang barat pertama yang tinggal di Joseon dan menulis tentangnya. Rancangan itu bermula dengan Park Kyu, protagonis lelaki, yang dimainkan Lim, tiba di pulau itu, kononnya diusir dari ibukota atas tuduhan gangguan seks terhadap perempuan, tetapi sebenarnya, dia adalah pesuruhjaya diraja sulit yang dihantar dari istana untuk mengesan penggelapan ufti. Park Kyu datang tinggal dengan Jang Beo-jin, yang dimainkan oleh Seo Woo, protagonis wanita, dan keluarganya di dalam rumah mereka. Beo-jin adalah seorang tomboi yang benci menyelam untuk mengutip rumpai laut dan cenkerang, lambang nasib yang tidak ditolak dan kehidupan susah wanita Jeju. Satu hari, dia menjumpai dan menyelamatkan dua orang yang terdampar di pantai: William, seorang bangsawan muda dari England yang dimainkan oleh Pierre Deporte, dan Yan, seorang pedagang Belanda yang tinggal di Jepun dari Syarikat Hindia Timur Belanda yang dimainkan oleh Lee Sun-ho. Rancangan itu berpusatkan cinta tiga segi antara Kyu, Beo-jin dan William, berserta tindakbalas penduduk tempatan dan kerajaan pusat terhadap orang barat dan layanannya, yang menyebabkan sentuhan bangsa dan budaya pada kedua-dua belah pihak. Rancangan itu juga memaparkan kepayahan hidup rakyat biasa yang diekploitasi oleh pendeta agung tempatan yang mempunyai dan melatih militia demi kepentingan dirinya, dan oleh kerajaan pusat dan tempatan, dan juga penentangan rakyat biasa terhadap sekatan tak berpenghujung yang merupakan realiti sosial pada zaman Joseon. Malahan, kebangkitan perdagangan dan aspirasi politik bagi pembaharuan masyarakat semasa zaman pertengahan akhir Joseon juga adalah satu lagi tema utama rancangan itu.
.Meskipun ia menerima rating yang rendah, Tamra, the Island memperoleh ikutan kegilaan. Lim kemudiannya memenangi anugerah Pelakon Baru Tahun itu pada majlis Anugerah Kebudayaan dan Hiburan Korea 2009 hasil persembahannya dalam rancangan itu.
2011 - kini
Mengambil kesempatan daripada pangkalan peminatnya yang makin bertambah di Jepun sejak tayangan Tamra, the Island di sana, Lim berlakon dalam drama khas 2 episod Marriage War of Doenjang-kun and Natto-chan mengenai seorang lelaki Korea dan seorang wanita Jepun yang jatuh cinta ketika bekerja bersama-sama dalam sebuah projek bersama Korea-Jepun, tetapi berhadapan dengan tentangan keluarga terhadap perkahwinan mereka. Doenjang ialah perkataan Korea bagi pes soya yang ditapai, manakala natto ialah pes soya Jepun yang serupa. Judul kerja awalnya adalah Hyunhaetan Marriage War, dan Hyunhaetan adalah nama Korea bagi selat antara Jepun dan Korea, yang merupakan metafora bagi perjuangan pasangan itu. Komedi romantik itu juga dikenali dengan judul alternatif Mister Kimchi and Miss Teriyaki's Wedding War.
What's Up, drama muzikal kampus yang tertangguh lama yang difilemkan Lim pada 2010, akhirnya ditayangkan di saluran kabel MBN pada tahun 2011. Ia ditulis oleh Song Ji-na, penulis drama ternama (Sandglass) dan merupakan cerita pelajar kolej yang belajar seni lakonan dan persembahan di fakulti teater muzikal. Lim memegang watak utama Jang Je-hun, seorang orang luar yang sinis yang sangat asyik dengan dunia muzikal. Diikuti dengan watak sokongan sebagai seorang lelaki gelandangan yang berhati mulia dengan sindrom Tourette dalam filem The Suicide Forecast.
Gasing tangan
Walaupun ia dicipta pada tahun 1990-an, gasing tangan mula menjadi popular pada awal tahun 2017 dalam kalangan kanak-kanak dan pelajar sekolah. Hal ini menyebabkan ada sekolah yang menyekat dan mengharamkan permainan ini dengan alasan ia menyebabkan gangguan di dalam kelas. Sebahagian sekolah pula membenarkan ia digunakan dengan pengawasan untuk membantu murid-murid memberikan tumpuan.
Cara bermain
Gasing tangan dimainkan hampir sama seperti yoyo atau kendama. Tujuan utama permainan ini adalah untuk memusingkan gasing tangan dalam tempoh yang paling lama dengan menggunakan pelbagai gaya. Antara gaya yang utama ialah:
Baling dan sambut
Gaya ini ialah gaya yang paling asas iaitu membaling dengan menggunakan satu tangan dan disambut dengan tangan yang sama. Jari yang sama digunakan.
Tukar tangan
Gaya ini dilaksanakan dengan melambung gasing tangan dari satu tangan dan disambut dengan tangan yang berlainan.
Tukar jari
Gaya ini dilaksanakan dengan melambung gasing tangan dan disambut dengan tangan yang sama, tetapi dengan menggunakan jari yang berlainan.
Bawah kaki
Gaya ini dilaksanakan dengan melambung gasing tangan dari bawah kaki ke atas dan ditangkap semula.
Lambung belakang
Gaya ini dilaksanakan dengan melambung gasing tangan dengan membengkokkan tangan ke belakang dan melambung gasing tangan, kemudian disambut semula dengan tangan dari arah hadapan.
Hidung
Gaya ini dilaksanakan dengan memusingkan gasing tangan di atas hidung, atau dengan meletakkan gasing tangan yang sedang berpusing di atas hidung.
Siku
Gaya ini dilaksanakan dengan memusingkan gasing tangan pada siku seseorang, atau dengan meletakkan gasing tangan yang sedang berpusing di atas siku.
Gasing tangan dan keselamatan
Secara amnya, gasing tangan yang biasa tidak mendatangkan bahaya kepada penggunanya. Hal ini disebabkan kebanyakan gasing tangan datang dalam bentuk bulatan yang tidak mempunyai bucu tajam. Walau bagaimanapun, beberapa isu keselamatan timbul akibat permainan sesetengah model gasing tangan, terutamanya kerana struktur bilahnya yang boleh membahayakan pengguna atau orang di sekeliling. Hal ini disebabkan oleh beberapa faktor, antaranya:
Bilah yang berbentuk seperti pisau
Sesetengah model gasing tangan menggunakan bilah yang berbentuk seperti pisau, sama ada betul-betul diletakkan bilah pisau atau struktur logamnya yang direka cipta berbentuk seperti pisau. Apabila ia sedang berpusing, ia boleh mendatangkan kecederaan akibat kecuaian penggunanya terutama apabila sedang menangkap gasing tangan yang sedang dilambung. Selain itu, ia juga boleh disalahgunakan sebagai senjata tajam terutama dalam pergaduhan yang melibatkan kanak-kanak.
Total Recall (filem 1990)
Filem Total Recall (bahasa Melayu harafiah Teringat Semula Sepenuhnya ) merupakan sebuah filem berbahasa Inggeris yang mula ditayangkan pada tahun 1990.
Filem Total Recall ini telah dihasilkan di bawah arahan pengarah Paul Verhoeven.
Jean-Luc Reitzer
Jean-Luc Reitzer (lahir 29 Disember 1951 di Altkirch) adalah ahli Perhimpunan Kebangsaan Perancis. Dia mewakili jabatan Haut-Rhin, dan merupakan anggota dari Les Républicains.
Reitzer diuji positif untuk COVID-19 pada 5 Mac 2020.
Total Recall (filem 1990)
Pelakon
Filem Total Recall ini turut disertai oleh beberapa orang pelakon terkenal, antaranya adalah Arnold Schwarzenegger, Sharon Stone, Michael Ironside.
Ringkasan
Apabila seorang lelaki pergi bagi percutian maya di planet Marikh, satu rentetan peristiwa yang tidak dijangka dan mendebarkan memaksa dia untuk pergi ke planet sebenar, atau adakah semua itu hanya khayalan dirinya?
Valerio Moro
Valerio Moro (1952 - 5 Mac 2020) adalah seorang ahli politik Itali, yang berkhidmat sebagai Datuk Bandar Brignano Gera d'Adda dari tahun 2009 hingga 2014. Beliau meninggal dunia pada 5 Mac 2020 akibat daripada COVID-19.
Idrus Harun
Tan Sri Dato' Sri Idrus bin Azizan @ Harun (Jawi: إدروس بن عزيزان @ هارون; lahir 2 Februari 1955) ialah seorang peguam dan Peguam Negara Malaysia ke-11 dan terkini. Beliau dilantik sebagai peguam negara itu pada 6 Mac 2020. Pada 3 Mac 2023, Ketua Setiausaha Negara Malaysia, Tan Sri Mohd Zuki Ali memaklumkan di dalam facebook miliknya, bahawa Tan Sri Idrus Harun dilantik semula sebagai Peguam Negara Malaysia berkuatkuasa 6 Mac 2023 selama 6 bulan.
Kehidupan awal dan pendidikan
Idrus dilahirkan di Kampung Sanglang, Kedah pada 2 Februari 1955. Beliau berkelulusan dari Sekolah Menengah Kebangsaan Ayer Hitam dan Kolej Sultan Abdul Hamid. Beliau memperoleh ijazah Sarjana Muda Undang-Undang dalam Kepujian di Universiti Malaya pada tahun 1980.
Kerjaya
Selepas tamat pengajian di Universiti Malaya pada tahun 1980, Idrus memulakan kerjaya beliau sebagai pegawai undang-undang. Beliau pernah menjadi Penolong Kanan Pendaftar di Mahkamah Tinggi Kuala Lumpur, Hakim Mahkamah Sesyen di Kota Kinabalu, Timbalan Pendakwa Raya di Jabatan Peguam Negara, Penasihat Undang-Undang Kerajaan Negeri Terengganu, Peguam Kanan Persekutuan di Badan Pencegah Rasuah (BPR) dan Penasihat Undang-Undang Suruhanjaya Pilihan Raya.
Pada 2014, Idrus telah dilantik sebagai Hakim Mahkamah Rayuan sehingga 2018 apabila pelantikan beliau sebagai Hakim Mahkamah Persekutuan pada 28 November 2018. Pada 6 Mac 2020, beliau telah dilantik sebagai Peguam Negara Malaysia bagi tempoh dua tahun sehingga 2022. Pelantikan ini berikutan kekosongan jawatan yang ditinggalkan pendahulunya, Tommy Thomas.
Kehidupan peribadi
Idrus berasal dari keluarga besar sembilan adik beradik, yang dibesarkan di kawasan pedalaman Kedah, di Kampung Sanglang, Ayer Hitam. Bapa beliau ialah seorang ketua kampung manakala ibu beliau ialah seorang suri rumah. Idrus juga merupakan abang kepada Yang di-Pertua Dewan Rakyat terkini, Azhar Harun. Rakan-rakan yang mengenali Idrus menggambarkan beliau sebagai "budak kampung" kerana mendapat pendidikan di sekolah-sekolah Melayu.
Jane Addams
Jane Addams (6 September 1860 – 21 Mei 1935) merupakan pekerja sosial dan sosiologis Amerika Syarikat. Beliau dilahirkan di Cedarville, Illinois. Pada tahun 1886, beliau mengasaskan Hull House bersama-sama dengan Ellen Gates Starr. Ia dibina untuk membantu golongan miskin dan pendatang di Chicago. Beliau mahukan lebih keamanan dan hak awam untuk pendatang wanita. Beliau dan Nicholas Murray Butler dihadiahkan Hadiah Keamanan Nobel 1921. Addams menjadi wanita Amerika pertama yang menerima Hadiah Nobel tersebut. Addams merupakan menyukai wanita dan adik kepada Alice Haldeman. Addams meninggal dunia pada tahun 1935 di Chicago.
Pengepungan Esztergom (1543)
Pengepungan Esztergom berlaku antara 25 Julai hingga 10 Ogos 1543, apabila tentera Uthmaniyyah, diketuai oleh Sulaiman al-Qanuni, mengepung kota Esztergom yang kini terletak di Hungary. Kota ini ditawan oleh Uthmaniyah selepas dua minggu.
Latar belakang
Pengepungan ini merupakan sebahagian daripada pergelutan antara Habsburgs dan Uthmaniyah berikutan dengan kematian pemerintah Hungary, John Zápolya, pada 20 Julai 1540. Ia merupakan sebahagian daripada "Zaman Perang Istana Kota" dalam sejarah Hungary. Suleiman berjaya menawan kota-kota Buda dan Pest pada tahun 1541, yang mana memberi kuasa kepada beliau untuk mengawal kawasan tengah Hungary. Wilayah(Beylerbeylik) Buda ditubuhkan semasa peristiwa ini.
Sebagai sebahagian Perikatan Perancis-Uthmaniyyah, tentera Perancis membantu kempen Uthmaniyah di Hungary: sebuah unit artileri Perancis telah diatur gerak pada tahun 1543-1544 dan ditumpangkan ke Tentera Darat Uthmaniyyah. Sementara itu, di Laut Mediterranean, Suleiman menghantar laksamana armada beliau, Hayreddin Barbarossa untuk bekerjasama dengan Perancis, yang mana kemudian mengepung Nice.
Kangar (kawasan persekutuan)
Kangar (P.002) merupakan sebuah kawasan persekutuan di Perlis, Malaysia, yang diwakili dalam Dewan Rakyat sejak tahun 1974.
Pengepungan Esztergom (1543)
Pengepungan
Pengepungan ini dilakukan selepas percubaan gagal oleh Ferdinand I dari Austria untuk menawan semula Buda pada tahun 1542. Ia diikuti dengan penawanan kota pertabalan di Székesfehérvár pada bulan September 1543. Kota-kota lain yang ditawan semasa kempen ini adalah Siklós dan Szeged dibuat bagi melindungi Buda. Bagaimanapun, Suleiman mengelak daripada mara sehingga ke Vienna pada waktu ini, jelasnya kerana beliau tidak menerima sebarang berita dari sekutu Perancis beliau di barat Eropah dan Mediterranean.
Kangar (kawasan persekutuan)
Kawasan persekutuan ini diwujudkan semasa pembahagian semula kawasan pilihanraya pada 1974 dan memberikan mandat kepada seorang wakil rakyat yang dipilih melalui sistem pilihan raya. Parlimen ini kini disandang oleh Zakri Hassan daripada PN.
Demografi
Sumber:
Pengepungan Esztergom (1543)
Pengepungan
Selepas kejayaan kempen Uthmaniyah, satu perjanjian damai sementara selama setahun telah ditandatangani dengan Charles V in 1545, melalui pengantara Francis I dari Perancis. Suleiman sendiri berminat untuk menamatkan permusuhan ini, kerana pada masa yang sama membuat sebuah kempen ke Parsi, iaitu Perang Safavid-Uthmaniyyah (1532–1555). Dua tahun kemudian, Ferdinand dan Charles V mengakui sepenuhnya kekuasaan Uthmaniyah di Hungary dalam Perjanjian Adrianople pada tahun 1547, dan Ferdinand juga bersetuju untuk membayar ufti tahunan sebanyak 30,000 emas florin bagi pegangan wilayah Habsburg di utara dan barat Hungary.
Berikutan penaklukan ini, wilayah tengahHungary kekal berada di bawah kekuasaan Uthmaniyah sehingga tahun 1686.
Antara Gapi
Antara Gapi ialah sebuah pertumbuhan terancang yang terletak di Serendah, Selangor, lebih kurang 18 mi utara dari Kuala Lumpur. Antara Gapi ditubuhkan oleh Perbadanan Kemajuan Negeri Selangor (PKNS).